open-index/open-wikipedia-markdown huggingface dataset:
Santiago Botero

**Santiago Botero Echeverry** (s. 27. lokakuuta 1972 Medellín) on kolumbialainen maantiepyöräilijä. Hän aloitti vuonna 1996 ammattilaisuransa, jonka aikana hän on osallistunut kuuteen Ranskan ja Espanjan ympäriajoon sekä kerran Italian ympäriajoon. Ranskan ympäriajossa hän on voittanut kolme etappia ja mäkikilpailun, Espanjan ympäriajossa viisi etappia. 

Botero on vuoden 2002 maailmanmestari miesten aika-ajossa Zolderissa. Hän voitti samassa sarjassa lisäksi pronssia vuoden 2001 maailmanmestaruuskilpailussa Lissabonissa.

Botero on jo mainittujen kilpojen lisäksi voittanut Tour de Romandien vuonna 2005 sekä vähemmän tunnetun Kolumbian ympäriajon vuonna 2007.  

## Saavutuksia
***[[Maantiepyöräilyn maailmanmestaruuskilpailut|MM-kilpailut, aika-ajo]]**: 2001 pronssia, 2002 kultaa
***[[Olympialaiset]]**:
**2004 aika-ajossa seitsemäs
**2008 maantieajossa seitsemäs
***[[Pan-Amerikan kisat]]**: 2007 kultaa aika-ajossa
***[[Etelä-Amerikan kisat]]**: 2010 kultaa maantieajossa ja aika-ajossa
***Aika-ajon Kolumbian mestaruus**: 2007, 2009
***[[Ranskan ympäriajo]]**:
**2000 kokonaiskilpailussa seitsemäs, mäkikilpailun ja etapin 14 voitto, etapilla 11 toinen
**2001 kokonaiskilpailussa kahdeksas
**2002 kokonaiskilpailussa neljäs, etappien 9 (aika-ajo) ja 15 voitto
**2005 etapilla 11 toinen
***[[Espanjan ympäriajo]]**:
**2001 kokonaiskilpailussa 18., etappien 1 (aika-ajo), 6, 7 (aika-ajo) ja 21 (aika-ajo) voitto
**2002 etapin 16 voitto
***[[Tour de Romandie]]**:
**1998 kokonaiskilpailussa neljäs
**2005 kokonaiskilpailun ja etapin 5 (aika-ajo) voitto
***[[Dauphiné Libéré]]**:
**2002 etapin 3 (aika-ajo) voitto
**2005 kokonaiskilpailussa toinen, etappien 3 (aika-ajo) ja 6 voitto
***[[Pariisi–Nizza-ajo|Pariisi-Nizza]]**: 1999 kokonaiskilpailussa kolmas, etapin 4 voitto
***[[Katalonian ympäriajo]]**: 2006 kokonaiskilpailussa toinen
***[[Ruta del Sol]]**: 1999 kokonaiskilpailussa toinen, etapin 2 voitto
***[[Classique des Alpes]]**: 2002 voitto
***Kolumbian ympäriajo**: 
**2007 kokonaiskilpailun, prologin sekä etappien 6 ja 14 (aika-ajo) voitto
**2008 prologin voitto
**2009 etapin 7 (aika-ajo) voitto
***Chilen ympäriajo**: 1997 prologin voitto
***Gran Prix International Mitsubishi**: 1998 etapin 2 voitto
***Clasica a los Puertos de Guadarrama**: 2001 voitto

## Lähteet
*Santiago Botero trap-friis.dk-tietokannassa 
*Santiago Botero cyclingarchives.com-tietokannassa 
### Viitteet
Peter Wessel Zapffe

**Peter Wessel Zapffe** (18. joulukuuta 1899 Tromssa − 12. lokakuuta 1990 Asker) oli norjalainen kirjailija ja filosofi. Hänen näkemyksensä inhimillisestä olemassaolosta oli jotakuinkin pessimistinen, ja hänet voidaan lukea eksistentialistiksi.

## Filosofia
Zapffen pääteoksena voidaan pitää filosofista tutkielmaa nimeltä *Om det tragiske* (1941). Sen pääajatukset inhimillisestä olemassaolosta on esitetty myös lyhyemmin esseessä *Den sidste Messias* (1933). Zapffen ajatus oli, että ihmiset ovat syntyneet sellaisella ylikehittyneellä kyvyllä (ymmärrys, itsetuntemus) varustettuina, joka ei sovi luonnon suunnitelmaan. Ihmiset vaativat oikeutusta ja selitystä elämään ja kuolemaan liittyville kysymyksille, mutta luonto ei pysty tarjoamaan tällaisia. Tästä seuraava tragedia on, että ihmiset käyttävät kaiken aikansa yrittämällä olla jotain muuta kuin ihmisiä. Ihmisolento on näin paradoksi.

Zapffe kuvasi neljä puolustusmekanismia, joiden avulla ihmiskunta yrittää välttää tämän paradoksin kohtaamisen:

* Eristäytyminen. Ihminen piiloutuu totuudelta. Ihminen yksinkertaisesti ei ajattele totuutta tai puhu siitä.
* Ankkuroituminen. Tämä puolustusmekanismi perustuu kaikkiin sellaisiin asioihin, jotka ihmiset ottavat itsestäänselvyyksinä. 
* Häiriötekijöihin keskittyminen. Suosituin puolustusmekanismi; ihminen keskittyy yksinkertaisesti ulkoisiin vaikutelmiin.
* Ylevöityminen. Vähiten suosittu puolustusmekanismi; ihminen ottaa etäisyyttä ja katsoo olemassaoloaan esteettisestä näkökulmasta (esimerkiksi kirjailijat, runoilijat, taidemaalarit). Zapffe katsoi itse käyttävänsä tätä mekanismia yhdistettynä elämän luonnetta koskevaan huumoriin.

## Teoksia
* *Om det tragiske* (1941)
* *Vett og uvett. Stubber fra Troms og Nordland* (Einar K. Aas ja P. W. Zapffe, 1942)
* *Den fortapte sønn. En dramatisk gjenfortælling* (1951)
* *Indføring i litterær dramaturgi* (1961)
* *Den logiske sandkasse. Elementær logikk for universitet og selvstudium* (1965)
* *Lyksalig pinsefest. Fire samtaler med Jørgen* (1972)
* *Hos doktor Wangel. En alvorlig spøk i fem akter* (näytelmä pseudonyymillä Ib Henriksen, 1974)
* *Rikets hemmelighet. En kortfattet Jesus-biografi* (1985)

### Lyhyempien kirjoitusten kokoelmia
* *Essays og epistler* (1967)
* *Barske glæder og andre temaer fra et liv under åpen himmel* (1969)
* *Spøk og alvor. Epistler og leilighetsvers* (1977)
* *Hvordan jeg blev så flink og andre tekster* (1986)

## Aiheesta muualla
Landella

**Landella** on Pelle Miljoona & Rockers -yhtyeen neljäs ja Pelle Miljoonan 19. albumi. Se julkaistiin keväällä 1995. Albumi äänitettiin akustisilla soittimilla Manssilan tilalla Orimattilassa. Se sisältää sekä vanhempia että uudempia kappaleita Pelle Miljoonalta ja Tumppi Varoselta uusina versioina.

Albumi ylsi Suomen virallisen listan sijalle 35.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pelle Miljoona – laulu, huuliharppu, kitara
* Tumppi Varonen – basso, laulu
* Pekka ”Devil” Virtanen: kitarat, laulu, sitar
* Tero Siitonen – kitarat, mandoliini
* Sami Vettenranta – rummut

### Tuotanto
* Antti Kirvesmäki – tuottaja, äänittäjä, miksaaja
* Antti, Karza, Tumppi – kuvat
* Anne – layout

## Lähteet
Jekaterina Gamova

**Jekaterina Aleksandrovna Gamova** (, s. 17. lokakuuta 1980) on venäläinen lentopalloilija. Hän on kuulunut maajoukkueisiin, jotka voittivat kultaa vuosien 2006 ja 2010 maailmanmestaruuskilpailuissa Japanissa. Jälkimmäisessä turnauksessa hänet valittiin arvokkaimmaksi pelaajaksi. Gamovan pituus on 202 cm ja hän on yksi pisimmistä naisurheilijoista.

Gamova on voittanut joukkueineen myös hopeaa kaksissa kesäolympialaisissa, Sydneyssä 2000 ja Ateenassa 2004). 

## Lähteet
Imaani Saleem

**Imaani Saleem** (Melanie Crosdale, s. 1972 Nottingham, Englanti) on englantilainen laulaja. Vuonna 1998 hän osallistui Ison-Britannian  Euroviisuedustaja karsintaan kappaleella *[[Where Are You?]]*. Imaani pääsi edustamaan Isoa-Britanniaa Eurovision laulukilpailussa Birminghamissa. Euroviisujen jälkeen *Where Are You?* nousi Britannian singlelistan 15. sijalle. Imaani soittaa Rhythm and bluesia.
Al-Qaida Finland

**Al-Qaida Finland** on suomalaisen rap-artisti Julma-Henrin ensimmäinen virallinen studiojulkaisu. Sen julkaisi Ähky Records 23. toukokuuta 2007.

## Taustatietoa
Albumin kantavia teemoja ovat solidaarisuus, syrjäytyneisyys, mielenterveys ja suomalaisen yhteiskunnan luokittuminen. Albumin kappaleet on nimetty päiväkirjamaisesti päivämäärillä. Levyn taustamusiikit ovat tuottaneet oululainen Panama Rayo aka Kemikaali-Keijo, Kaucas-yhtyeen Laineen Kasperi sekä amerikkalainen rap-artisti Reh Dogg. Levyn miksasi Laineen Kasperi. Levyn julkaisi Ähky Records ja jakeli Supersounds.

Albumin nimi on sensuroitu Spotifyssa sekä muissa digitaalisissa musiikkikaupoissa. Sensuroidun albumin nimi on *Album Name Censored*.

Levystä julkaistiin vuonna 2017 uusintapainos.

## Kappaleet

Kappaleesta ”010706” (”Porthaninkatu”) on tehty remix -versio nimeltä ”PORTHANINK.”. Se löytyy Julma-Henrin *[[SRJTNT vol. 1]]* -mixtapelta.

## Aiheesta muualla
* ”240306” (”Rik Rek”) -kappaleen musiikkivideo YouTubessa
* Albumin arvostelu Noise -sivustolla
* Albumin arvostelu Desibeli -sivustolla
## Lähteet
Radoslav Židek

**Radoslav Židek** (s. 15. lokakuuta 1981 Žilina) on slovakialainen lumilautailija, joka kilpailee lumilautakrossissa.

Židek voitti hyvin yllätyksellisesti olympiahopeaa Torinosta 2006, joka on myös Slovakian ensimmäinen talviolympialaisista voitettu mitali itsenäisenä valtiona.

Židek on 186 cm ja painaa 82 kg. Hän edustaa ŠKP Štrbské Plesoa.

## Lähteet
* http://www.slovakspectator.sk/clanok.asp?cl=22495
Kolpene (Rovaniemi)

**Kolpene** on lähiö Rovaniemellä. Se sijaitsee osittain kivikautisten asuinsijojen päällä Rovaniemen kirkosta itäkaakkoon. Viiden kilometrin mittaiselle Kolpeneenharjulle johtava Kolpeneentie kulkee alkumatkan Keinuvuopajan ja Salmijärven välistä harjua myötäillen. Vuonna 2014 Kolpeneessa oli 344 asukasta.

## Historia

Rovaniemen varhaisimman kivikauden asutuksen on arvioitu ajoittuvan vuosiin 8000–7000 eaa. Joidenkin arvioiden mukaan Salmijärven rannalla lähellä nykyistä uimapaikkaa on sijainnut menoliittisen ja neoliittisen aikakauden taitekohdan vuosien 6000–5000 eaa. kivikauden asutusta. Arvellaan, että asuinpaikat on valittu paitsi kalanpyyntimahdollisuuksien vuoksi, myös Kolpeneenharjun suojaisan etelärinteen takia, jossa läheinen Ounasvaara heikensi pohjoistuulien purevuutta. On oletettu, että Kolpeneella on asuttu talvellakin ja että asutusta on ollut useissa paikoissa. 

Vaatimatonta asutusta oli Kolpeneella edelleen ennen toista maailmansotaa. Saksalaiset joukot sytyttivät Pöyliövaaran hyppyrimäen räjäyttämisen jälkeen 9. lokakuuta 1944 Kolpeneenperän Salmijärven rantamain kymmenestä talosta kuusi palamaan.

Kolpeneeseen rakennetaan omakotitaloja edelleen, ja se on paikallisbussireittien varressa. Kolpeneenharjun asumattomassa päässä sijaitsee Rovaniemen kaupungin pohjavettä käyttävä vedenottamo, joka valmistui vuonna 1959. Vuonna 1965 sinne rakennettiin vedenkäsittelylaitos. Kolpene on nykyisin osa Ounasmetsän asuinaluetta ja siellä sijaitsevat muun muassa Lapin keskussairaala ja K-lähikauppa.

## Lähteet
Doksisykliini

**Doksisykliini** on tetrasykliiniryhmään kuuluva antibiootti. Tetrasykliinit kilpailevat solun 30s-ribosomeilla tRNA:n kanssa kiinnittymisestä. Bakteerien proteiinisynteesi estyy, kun riittävä lääkeainepitoisuus saavutetaan.

Doksisykliini on ns. laajakirjoinen antibiootti eli se vaikuttaa useisiin sekä grampositiivisiin että gramnegatiivisiin bakteereihin. Muiden tetrasykliinien tapaan sillä on jonkin verran myös tulehdusta poistavaa vaikutusta.

Doksisykliiniä käytetään muun muassa hengitystieinfektioiden, aknen,  mykoplasma-, borrelia- ja klamydiainfektioiden hoidossa sekä malarian estohoidossa. Doksisykliini voi joissain tapauksissa aiheuttaa valolääkeihottumaa. Lapsille, joilla hampaat vielä kehittyvät, doksisykliinin käyttö aiheuttaa pysyviä kiillevaurioita, eikä sen käyttöä siksi suositella.

## Aiheesta muualla
*Lääkeinfo: Doksisykliini
*Terveysportti, metatesaurus: Doksisykliini
*PubChem: Doxycycline 
*DrugBank: Doxycycline 
*KEGG: Doxycycline 
*ChemBlink: Doxycycline
Learning to Rock

__NOTOC__
**Learning to Rock** on vaasalaisen Sturm und Drang -yhtyeen vuonna 2007 julkaisema esikoisalbumi. Levystä on tehty myös erikoispainos **Learning to Rock** (International Edition). Yhtye sai albumista kultalevyn marraskuussa 2007 ja platinalevyn tammikuussa 2008. Levyä on myyty 31051 kappaletta.

## Kappaleet
#
#
#
#
#
#
#
#
#
#

### International Editionin bonuskappaleet
# (Judas Priest -kappale)
#  (feat. Udo Dirkschneider)
#  (akustinen)

## Arvostelut
* Allmusic: 
* Desibeli.net: 
* Dome.fi: 
* Imperiumi: 6+/10
* Soundi: 
* V2.fi: 

## Lähteet
* Learning to Rock -levyn kansilehti
* Yhtyeen kotisivu
* Kultalevyhaku artistille Sturm Und Drang

### Viitteet

## Aiheesta muualla
* 
*
Nokia 5300

**Nokia 5300 XpressMusic** on Nokian valmistama musiikkipuhelin. Nokia 5300 saatavat värit ovat valkoinen ja punainen, valkoinen ja harmaa, valkoinen ja pinkki, valkoinen ja sininen ja kokomusta. Sitä on tuotettu vuodesta 2006 lähtien.

## Nokia 5300:n ominaisuuksia
*Paino: 106,5 g 
*Mitat: 92,4 × 48,2 × 20,7&nbsp;mm
*Näyttö: 240 × 320 pikseliä, jossa 262&nbsp;144 väriä
*Bluetooth
*MP3-musiikkisoitin
*1,3 megapikselin kamera
*Liukukansi
*Musiikkipainikkeet

## Katso myös
* Luettelo Nokian tuotteista

## Lähteet

## Aiheesta muualla
* Nokia 5300 - Tuki
* Käyttöohjeet
Krama

**Krama** on lähinnä khmerien maaseudulla käyttämä yleiskäyttöinen päähine. Sitä käytetään Kambodžassa yleensä suojana auringolta, pölyltä ja tuulelta. Kramaa käytetään yleensä huivina päässä tai kaulaliinana, mutta sillä on myös monia muita käyttötarkoituksia.
Leszek Kołakowski

**Leszek Kołakowski** (23. lokakuuta 1927 – 17. heinäkuuta 2009) oli puolalainen filosofi ja aatehistorioitsija. Hän tuli tunnetuksi marxismin kriittisellä analyysillään ja lukuisilla aihetta käsittelevillä julkaisuillaan, joiden joukossa on kolmiosainen kirjasarja *Główne nurty marksizmu*.

Kołakowski oli yksi vuoden 1983 Erasmus-palkinnon saajista.

Kołakowski opiskeli toisen maailmansodan jälkeen filosofiaa Łódźin yliopistosta ja sai vuonna 1953 tohtorinarvon Varsovan yliopistosta väitöskirjallaan Baruch Spinozasta. Myöhemmin hän toimi professorina muun muassa Varsovan ja Oxfordin yliopistoissa. 

Erasmus-palkinnon lisäksi Kołakowskille myönnettiin myöhempinä vuosina esimerkiksi Kluge-palkinto vuonna 2003 ja Jerusalem-palkinto vuonna 2007.
6pack

**6pack** on suomalainen vuonna 2008 valmistunut kuusiosainen sketsiviihdesarja. Sarjan käsikirjoittajina toimivat Pirkka-Pekka Petelius ja Jope Ruonansuu, jotka esiintyivät myös sarjan päärooleissa.

## Sarjassa esitettyjä sketsejä
* Persläpiläiset (parodia televisiosarjasta *[[Rintamäkeläiset]]*)
* Pihahomo: Helena-Ylermi Lindgrenin juontama puutarha-aiheinen ohjelma.
* Päivän peili: keskusteluohjelma, jossa kaksi miestä keskustelevat ja ottavat kaikki kielikuvat kirjaimellisesti. Samantyylinen sketsi on esitetty myös muun muassa brittiläisessä sketsisarjassa *[[Lunta tupaan]]*.
* Tarjousimitaatiot: Kaksi miestä esittää yhtä aikaa samaa julkisuuden henkilöä.
* Vitsinkertoja Oiva Nöjö

## Esitysajat ja julkaisut
Sarja esitettiin televisiossa Yle TV1-kanavalla helmi- ja maaliskuun 2008 aikana. Samana vuonna Sandrew Metronome Distribution Finland Oy julkaisi sarjan DVD:nä. Sarja esitettiin uusintana vuonna 2009 Yle TV1-kanavalla.

## Lähteet
Hui helinää

**Hui helinää**  oli vuonna 1989 esitetty Pirkka-Pekka Peteliuksen ja Pedro Hietasen neliosainen minisarja, joka oli jatkoa aiemmin esitetylle sketsisarjalle *[[Hei hulinaa]]*. Sarja oli hyvin samantyyppinen edeltäjänsä kanssa, sillä molempien sarjojen sketsit esitettiin aina samassa studiossa ja ohjelmien rakenne pysyi samanlaisena. Suorina lähetyksinä esitetyt jaksot sisälsivät sketsejä, joista osa oli improvisoituja ja osa vanhoja sketsejä radion *[[Yömyöhä]]*-ohjelmasta. Pedro Hietanen esitti sketseissä yleensä juontajaa, joka haastatteli studiossa Peteliuksen esittämiä hahmoja. Sketsien välissä esitettiin eri artistien musiikkivideoita, joiden aikana maskeeraaja Sirpa Lipponen meikkasi ja puvusti Peteliuksen seuraavaa sketsiä varten. Kesällä 1991 *Hei hulinaa*- ja *Hui helinää* -sarjojen sketseistä esitettiin vielä tunnin mittainen koostejakso *Hoi hölinää*.

## Sketsejä

* Ahti Karjalainen
* Murhaaja Christer Pettersson
* Ristivosu
* Herra 47
* Pappi Heljas
* Jarna Kuiva
* Uutiset
* Saumahiplari Olli Kuhtaja

## Lähteet
Juuret (Pelle Miljoonan albumi)

**Juuret** on Pelle Miljoona & Rockers -yhtyeen viides, ja Pelle Miljoonan 20. albumi. Se julkaistiin keväällä vuonna 1996. Pelle yhtyeineen palasi albumilla ns. juurilleen eli punk-musiikin pariin.

## Kappaleet
Kaikki kappaleet on säveltänyt ja sanoittanut Pelle Miljoona, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 

## Kokoonpano

;Muusikot
* Pelle Miljoona – rummut, laulu
* Tumppi Varonen – basso, laulu
* Pekka ”Devil” Virtanen – kitarat, laulu, kosketinsoittimet
* Ölli Hilden – kitara

;Tuotanto
* Kari Kalén – tuottaja, äänittäjä, miksaaja
* Ilari Niemelä – tuottaja, äänittäjä
* Rade & Aku – kansi
* Dick Lindberg – kannen kuvat

## Lähteet
Jacques-Louis Monod

**Jacques-Louis Monod** (25. helmikuuta 1927 – 21. syyskuuta 2020) oli ranskalais-yhdysvaltalainen säveltäjä, pianisti ja kapellimestari. Hän on esittäjänä tulkinnut muiden muassa Luigi Nonon ja Edgard Varèsen sekä Wienin toisen koulukunnan säveltäjien – Webernin, Schönbergin ja Bergin – teoksia.

Monod'n sävellystöiden joukkoon lukeutuu *Cantus Contra Cantum*, sarja, jonka osat on kirjoitettu vaihtelevia kokoonpanoja varten. 

Monod syntyi Pariisissa ja opiskeli Pariisin konservatoriossa vuodesta 1934. Hänen opettajiensa joukossa olivat Yves Nat ja Olivier Messiaen. Hän sai vuodesta 1944 yksityisopetusta René Leibowitzilta ja vieraili Yhdysvalloissa ensimmäistä kertaa vuonna 1947, jolloin hän matkusti Los Angelesiin Arnold Schönbergiä tapaamaan.

## Lähteet
Reijo Tani

**Reijo ”Rempo” Tani** (15. joulukuuta 1931 Kotka – 13. lokakuuta 2011) oli suomalainen muusikko. Hänet tunnettiin muun muassa Pertti Metsärinteen yhtyeestä ja Juha Vainion yhteistyökumppanina.

Tani oli sekä jazz- että tanssimuusikko. Hänen musiikillinen esikuvansa oli Louie Bellson. Monilahjakkuutta on sanottu yhden miehen sirkukseksi: hän oli soittaja, laulaja ja imitaattori. Laulajana hän esiintyi äänilevyllä kolmisenkymmentä kertaa.

Tani kuului kotkalaisten muusikoiden yhteisöön, joka syntyi ravintola Fenniassa 1950-luvulla. Tanin ja Vainion ystävyyssuhde juontuu noihin aikoihin. Tani oli luomassa ilmapiiriä, josta Vainion tuotanto kumpusi. Vainio ilmaisi kiitollisuudenvelkansa erään runon omistuskirjoituksessa: ”Tanin koulukunnan puolesta Juha Vainio.” 

Metsärinteen orkesterin mukana Tani esiintyi kymmenkunta vuotta Spede Pasasen ohjelmissa radiossa ja televisiossa.

Tani on esikuvana Pekka Mandartin elokuvan *[[Keisarikunta (elokuva)|Keisarikunta]]* Rempon hahmolle. Elokuva kertoo 1950-luvun Kotkasta, niistä ajoista ja piireistä, joissa Tanin muusikonura lähti käyntiin.

Tani kuoli kotonaan 79-vuotiaana torstaina 13. lokakuuta 2011. Hänet on haudattu Kotkan vanhalle hautausmaalle.

## Lähteet

## Aiheesta muualla
*Reijo Tanin levytyksiä Äänitearkistossa
Esa Adrian

**Esa Adrian** (oik. **Esa Adrian Anisimoff**; 17. kesäkuuta 1939 Helsinki – 30. marraskuuta 2007 Järvenpää) oli suomalainen kääntäjä ja kirjailija. Hän suomensi erityisesti venäläistä kirjallisuutta.

Adrian oli tuottelias suomentaja ja suomensi 1960-luvulta Neuvostoliiton hajoamiseen saakka paljon neuvostokirjallisuutta ja venäläisiä klassikoita, kuten Fjodor Dostojevskia, Nikolai Gogolia ja Leo Tolstoita. Hänelle myönnettiin kahdesti Mikael Agricola -palkinto.

Julkista huomiota hänen suomennoksistaan sai luultavasti eniten Aleksandr Solženitsynin **, jota Solženitsynin aiempi suomalainen kustantaja Tammi ei ulkopoliittisista syistä halunnut julkaista. Teoksen julkaisijaksi ryhtyi ruotsalainen kustantamo Wahlström & Widstrand (1974), sittemmin pieni suomalainen kustantamo Kustannuspiste (1976) sekä vuonna 2012 Sofi Oksasen perustama Silberfeldt.

Adrian suomensi myös saksasta kirjallisuuden nobelisti Elias Canettin teoksen *Marrakešin ääniä* ja ruotsista Christer Kihlmanin romaanin *Sininen äiti*.

Adrianin isä oli venäjänkielinen ja äiti suomenkielinen, mutta perheen kotikielenä oli ruotsi.

## Teokset
* 

## Palkinnot ja tunnustukset
* Mikael Agricola -palkinto 1970 (*Neuvostoproosaa I*) ja 1984 (*Puškinin talo*)

## Lähteet

## Aiheesta muualla
* Hannu Marttila: Ennen aikojaan katkennut elämäntyö. Vankileirien saariston suomentaja Esa Adrian (1939–2007)  Gulag.fi
Kansainvälinen sulkapalloliitto

**Kansainvälinen sulkapalloliitto** (lyh. **BWF**, ) on kansainvälinen sulkapalloliitto. Se perustettiin vuonna 1934 nimellä International Badminton Federation, ja nykyisen nimen käyttöönotosta päätettiin 24. syyskuuta 2006. Badminton World Federationin uudeksi pääpaikaksi otettiin 1. lokakuuta 2005 Malesian pääkaupunki Kuala Lumpur, jota ennen se oli ollut Cheltenhamin Englannissa. 

Badminton World Federation on järjestänyt sulkapallon maailmanmestaruuskilpailut vuodesta 1977 ja on vastuussa olympiasulkapallosta. Se ylläpitää myös Badminton Hall of Famea, johon kootaan syystä tai toisesta erityisen maineikkaiksi kohonneita pelaajia.

## Alueelliset konfederaatiot

## Lähteet

## Aiheesta muualla
* Viralliset sivut
Bogdan Țăruș

**Bogdan Țăruș** (s. 1. elokuuta 1975 Piatra Neamț) on romanialainen pituushyppääjä.

Țăruș sijoittui Sydneyn olympialaisissa 2000 yhdeksänneksi ja Ateenan olympialaisissa 2004 kahdeksanneksi. Romanian pituushyppymestaruuden hän voitti ulkoradoilla 2003 ja sisäradoilla 2004.

Țărușin pituushyppyuran suurin saavutus on EM-hopea Budapestista 1998. Hän on saavuttanut lisäksi junioreiden MM-hopeaa 1994 ja hopeaa sisäratojen EM-kilpailuista 2000 ja 2005.

Hän pitää hallussaan Romanian sisäratojen pituushyppyennätystä tuloksella 830&nbsp;cm, jonka hän hyppäsi 29. tammikuuta 2000 Bukarestissa. Ulkoradoilla hän on hypännyt 18. toukokuuta 1996 Formiassa tuloksen 829&nbsp;cm. Romanian ennätys on Bogdan Tudorin hyppäämä 837&nbsp;cm.

## Saavutukset
* EM-hopeaa 1998
* Sisäratojen EM-hopeaa 2000 ja 2005
* Junioreiden MM-hopeaa 1994

## Lähteet
*
Chou Wen-chung

**Chou Wen-chung** (; 29. kesäkuuta 1923 – 25. lokakuuta 2019) oli kiinalaissyntyinen, vuonna 1946 Yhdysvaltoihin muuttanut nykysäveltäjä. Hän on Columbian yliopiston emeritusprofessori.

Chou syntyi Yantaissa. Yksi hänen opettajistaan oli elektronisen musiikin uranuurtaja Edgard Varèse, jonka jalanjäljillä hän itse on säveltäjänä jatkanut.

Choun tunnetuimpien oppilaiden joukossa on Kambodžassa syntynyt säveltäjä Chinary Ung. Chou on toiminut Yhdysvaltain taiteiden ja kirjallisuuden akatemian jäsenenä vuodesta 1982.

## Lähteet
Tyrnävänjoki

**Tyrnävänjoki** on Pohjois-Pohjanmaalla sijaitseva noin 80 kilometrin pituinen joki. Se saa alkunsa vetiseltä, pienten lampien ja järvien Pelson Venenevalta, joka on pinta-alaltaan noin 12&nbsp;039 hehtaaria ja noin 80&nbsp;% siitä on aapasoita. Alueella pesii runsas linnusto. Saukkokin viihtyy siellä. Tyrnävänjoki yhtyy ennen laskuaan Pohjanlahden Liminganlahteen Temmes-Ängeslevänjokiin. Tyrnävänjoki virtaa paikoin syvissä rotkolaaksoissa läpi perinteisten maatalousseutujen. Joen varressa on tiivistäkin asutusta esimerkiksi Tyrnävän kirkonkylässä.

Tyypillisesti muinaiset Suomen asuttajat asuttivat sisämaita vesireittejä hyödyntäen. He matkasivat latvavesille ilman nauloja tehdyillä haapioillaan. Historioitsija Armas Luukko on arvioinut, että Liminganjoen suun seuduilla oli ollut vankaa asutusta 1550-luvulla. Sitä vastoin Limingan alueen sisämaat eivät juuri olleet saaneet vakituista asutusta. Hänen mukaansa nähtävästi eräänä syynä oli ollut liminkalaisten suuret nautintaoikeudet erämaissa. Esimerkiksi Tyrnävälle ensimmäinen vakituinen asukas Hannu Kaakinen asettui 1540-luvulla.

Muinaisella Limingan pitäjän ja sen kylien esimerkiksi Tyrnävän asuttamisella oli vaaransa. Venäjä piti alueita itselleen kuuluvana ja hävitti toistuvasti Ruotsin hallinnon alla syntynyttä asutusta. Paha viimeinen takaisku Limingan suurpitäjän asukkaille oli isoviha sen alkaessa vuonna 1714. Silloin venäläiset hävittivät järjestelmällisesti asutusta niin sanotun poltetun maan taktiikalla surmaten ja vieden vangiksi. Isonvihan aikana Tyrnävällä surmattiin ehkä 848 ihmistä ja koko Limingan alueelta oli viety vangiksi 454 henkilöä. 30. elokuuta 1721 tehty Uudenkaupungin rauha alkoi rauhoittaa oloja. Venäläiset miehittäjät alkoivat poistua Suomesta ja joulukuussa oli pidetty kiitosjumalanpalvelus kirkoissa miehityksen päättymisen kunniaksi. Isoonvihaan päättyi myös Tyrnävänjoen rantojen ja sen lähialueiden asutuksen hävittäminen.  

## Lähteet
* Armas Luukko, Pohjois-Pohjanmaan ja Lapin historia II. Pohjois-Pohjanmaan maakuntaliiton ja Lapin maakuntaliiton yhteinen historiatoimikunta. Sanomalehti Liiton kirjapaino Oulu 1954.
* Aimo Halila, Pohjois-Pohjanmaan ja Lapin historia V vuodet 1721–1775. Pohjois-Pohjanmaan maakuntaliiton ja Lapin maakuntaliiton yhteinen historiatoimikunta Liiton kirjapaino Oulu 1954.
* Aimo Halila, Pohjois-Pohjanmaan ja Lapin historia IV 1700–1721. Pohjois-Pohjanmaan maakuntaliiton ja Lapin maakuntaliiton yhteinen historiatoimikunta Koillisanomat 1984.  
* Pohjois-Pohjanmaan ympäristökeskuksen www-sivu
* Tyrnävän kunnan www-sivu 

### Viitteet

## Aiheesta muualla
Help

**Help** voi tarkoittaa ainakin seuraavia:

* Help, yhtye
* Help!, nuortenlehti (aiemmalta nimeltään Intro)
* *[[Help! (albumi)|Help!]]*, The Beatles -yhtyeen albumi 
* *[[Apua!]]*, The Beatles -yhtyeen elokuva
* ”Help!”, The Beatles -yhtyeen kappale
* *Help!*, The Leo Bugariloves -yhtyeen albumi
* *[[Piiat (romaani)|Piiat]]* (*The Help*), Kathryn Stockettin romaani vuodelta 2009
* *[[Piiat]]* (*The Help*), Stockettin romaaniin perustuva yhdysvaltalainen elokuva vuodelta 2011
* Help, sukunimenä:
** Gustavo Arturo Help (s. 1946), argentiinalainen katolinen piispa
** Veera Help (s. 2005), suomalainen lentopalloilija.

**HELP** voi tarkoittaa seuraavia asioita:

* HELP ry, Helluntaiseurakuntien Julistajat
* HELP - Elä ilman tupakkaa.
Uinnin maailmanmestaruuskilpailut 2001

**Uinnin pitkän radan maailmanmestaruuskilpailut** järjestettiin vuonna 2001 Japanin Fukuokassa. Kilpailut alkoivat 16. heinäkuuta ja päättyivät 29. heinäkuuta. Kilpailujen järjestäjänä toimi Kansainvälinen uimaliitto FINA. Kilpailulajeina olivat ratauinti, avovesiuinti, uimahypyt, taitouinti ja vesipallo.

Uinti- ja taitouintikilpailujen tapahtumapaikkana toimi 10&nbsp;000-paikkainen Marine-keskus. Avovesiuinnit järjestettiin Momochi-rannalla, uimahypyt Prefectural-keskuksessa, miesten vesipallo Hakata-no-Mori-keskuksessa ja naisten vesipallo Nishi Civic-keskuksessa.

Kilpailuissa rikottiin kahdeksan uinnin maailmanennätystä sekä tehtiin useita kilpailuennätyksiä.

## Mitalistit
### Uinti
#### Miehet

#### Naiset

### Avovesiuinti

### Uimahypyt

### Taitouinti

### Vesipallo

## Mitalitaulukko
&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
*Tulokset
Crowley Liner Services

**Crowley Liner Services** (aikaisemmin Crowley Caribbean Transport (CCT)) on vuonna 1954 perustettu yritys. Yritys kuljettaa rahtia vesitse ja sen kotipaikka on Jacksonville, Floridassa, Yhdysvalloissa. Crowley Liner Services on yhdysvaltalaisen Crowley Maritimen omistuksessa. 

Alun perin yritys oli nimeltään Coordinated Caribbean Transport. Yhtiön laivasto koostui alkujaan kahdesta aluksesta, jotka olivat alun perin maihinnousualuksia. Yhtiö kuljetti pääasiassa maanviljelyn tuotteita Karibialta Yhdysvaltoihin. Yhdysvalloista etelään alukset kuljettivat teollisuustarvikkeita. Alusten pysähdyspaikkoja olivat Peru, Ecuador, Costa Rica, Panama, Jamaika, Haiti ja Dominikaaninen tasavalta. Vuonna 1986 Crowley Maritime osti Coordinated Caribbean Transportin ja muutti yhtiön nimen muotoon Crowley Caribbean Transport. Osto lisäsi Crowley Maritimen 400 aluksen laivastoa kuudella aluksella.

## Lähteet

## Aiheesta muualla
*Crowley Maritime
Laminointi

**Laminointi** on valmistusmenetelmä, jossa ohuita levymäisiä kappaleita (eli lamelleja) tai kalvoja liittämällä yhteen saadaan aikaan laminoitu rakenne eli laminaatti. Useilla materiaaleilla, kuten puuviilulla on erilainen lujuus materiaalin eri suunnissa. Liimaamalla puulevyjä ristikkäin yhteen syntyy vanerilevy, joka on lujaa kaikkiin suuntiin.

## Laminointi puuesineiden valmistuksessa

Puusepänteollisuudessa tehdään laminoimalla puusta taivutettuja kappaleita. Laminointi saadaan aikaiseksi tekemällä muotit, joiden väliin laitetaan kerroksittain ohuita puuviiluja ja liimaa. Muotit puristetaan ruuvipuristimilla kiinni, ja kun liima kuivuu muotit poistetaan. Laminointi keksittiin korvaamaan puun taivuttaminen höyryttämällä, jossa kuivuminen kesti useita päiviä, puun piti olla oksatonta ja lopputulos oli vähemmän kestävä.

## Lähteet
Kolmen tuulen pesä

**Kolmen tuulen pesä** on Pelle Miljoona & Rockers -yhtyeen kuudes, ja Pelle Miljoonan 21. albumi. Se julkaistiin 2. maaliskuuta 1998.

## Kappaleet
Kaikki kappaleet säveltänyt ja sanoittanut Pelle Miljoona sekä sovittanut Rockers, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Kokoonpano
* Pelle ”Rölli” Miljoona – laulu, rummut
* Tumppi Varonen – laulu, bassot
* Tatu Mannberg – kitarat, laulu

### Vierailevat muusikot
* Mikko Koponen, Matti Lappalainen, Mika Pesonen – Babylon horns (kappale ”Jamaikan helmi”)
* Teijo Tikkanen – Hammond-urut

### Muuta
* Hannu Leidén – tuottaja, äänittäjä, miksaaja
* J. Drome – masteroija (Digital Factory)
* Marko & Petri – studioassistentit
* Jouko Lehtola – valokuvat (Flaming Star)
* Osmo Seppälä – layout (Station MIR)

## Lähteet
Kaikki hitin ainekset 1992–96

**Kaikki hitin ainekset 1992–96** on Pelle Miljoona & Rockers -yhtyeen kokoelmalevy. Se julkaistiin 2. kesäkuuta 1997.

## Kappaleet
Kaikki kappaleet säveltänyt ja sanoittanut Pelle Miljoona sekä sovittanut Rockers, ellei toisin mainita.

# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Tekijät

### Muusikot
* Pelle Miljoona: laulu, rummut, akustinen kitara, huuliharppu ym.
* Tumppi Varonen: laulu (6, 11, 14, 19), basso, rummut (16)
* Crazy Heiskanen, Ölli Hilden, Devil Virtanen: kitarat
#### lisäksi
* Andy McCoy: laulu (7), kitara (7, 12)
* Teijo Lehto: banjo (16)
* Tero Siitonen: kitara (3, 4, 10, 11, 19), mandoliini (16)
* Sande Vettenranta: rummut (3, 4, 10, 11, 19)

### Muut
* Kansi: Juho Juntunen & Pelle Miljoona
* Kuvat: Dick & Jum
Brooklyn – Dakar

**Brooklyn – Dakar** on Pelle Miljoona & Rockers -yhtyeen seitsemäs, ja Pelle Miljoonan 22. albumi. Se julkaistiin 27. syyskuuta 1999.

## Kappaleet
Kaikki kappaleet kirjoittanut Pelle Miljoona.

# 
# 
# 
# 
# 
# 
# 
# 
# 
# 
# 
# 
# 

## Kokoonpano
* Pelle Miljoona – laulu
* Tumppi Varonen – basso, laulu
* Tatu Mannberg – kitarat, laulu
* Vänni Väänänen – rummut

### Vierailevat muusikot
* Senegal Jembe-Boyz: Pape "sing too" Sarr, Libasse Sall, Oysseynov Mbayi
* Mika Pesonen – alttosaksofoni ("Brooklynin enkeli")

### Tuotanto
* Hannu Leidén – tuottaja, äänittäjä, miksaaja
* Petri Majuri – äänittäjä, miksaaja
* Ana – studioassistentti
* Hannele, Teri ja Jussi – valokuvat
* Jussi Karjalainen – kannet (KINg)

## Lähteet
Melanie Klein

**Melanie Klein** (o.s. **Reizes**; 30. maaliskuuta 1882 Wien, Itävalta – 22. syyskuuta 1960 Lontoo, Iso-Britannia) oli itävaltalainen psykoanalyytikko, jonka työllä oli suuri vaikutus nykyajan lapsipsykologiaan. Hän oli yksi leikkiterapian ja objektisuhdeteorian merkittävimmistä kehittäjistä.

## Lapsuus, nuoruus ja avioliitto
Klein syntyi Wienissä, Itävallassa 30. maaliskuuta 1882 juutalaisen perheen nuorimmaksi lapseksi. Hänellä oli kolme sisarusta mutta kaksi heistä kuoli nuorena. Hänellä oli aikomus mennä lääketieteelliseen kouluun opiskelemaan psykiatriaa kuten hänen isänsä. Hän meni kuitenkin naimisiin 21-vuotiaana Arthur Kleinin kanssa. Arthur oli hänen veljensä ystävä ja hänen äitinsä pikkuserkku. He saivat kolme lasta: Meliita, Hans ja Erich. Avioliitto ei ollut onnellinen, mutta Melanie oli taloudellisesti riippuvainen miehestään. He erosivat lopulta vuonna 1923.

## Opiskelu ja ura
He olivat muuttaneet Arthurin kanssa Budapestiin vuonna 1910 hänen miehensä työn vuoksi. Budapestissä hän aloitti kolmannen kerran kurssin psykoanalyysista opettajanaan Sándor Ferenczi. Ferencz kehotti häntä käyttämään psykoanalyysia omiin lapsiinsa ja hän alkoi analysoimaan heitä. Enimmäkseen hän teki psykoanalyysia nuorimmalle lapselleen Erichille. Vuonna 1914 hän tutustui Freudin kirjaan *[[Unien tulkinta]]* (). Klein tapasi Freudin myöhemmin henkilökohtaisesti Budapestissä hänen Kleinin julkaistessa kirjansa *The Development of the Child*. Vuonna 1919 hänestä tuli Unkarin psykoanalyyttisen yhdistyksen jäsen. Hän joutui kuitenkin lähtemään Unkarista antisemitismin vuoksi pois. Vuonna 1922 hän aloitti Berlinin psykoanalyyttisessa instituutissa missä hänen opettajanaan oli Karl Abraham.

Ernest Jones kutsui hänet Lontooseen jossa piti sarjan luentoja. Luennot perustuivat hänen kirjoittamaansa kirjaan *The Psychoanalysis of Children*. Karl Abrahamin kuoltua hän muutti Isoon-Britanniaan pysyvästi seuraavana vuonna 1926.

Isossa-Britanniassa Kleinin näkemykset joutuivat ristiriitaan mannermaisten analyytikkojen, kuten Sigmund Freudin ja Anna Freudin, kanssa, ja 1940-luvulla käytyjen kiistojen jälkeen brittiläinen psykoanalyysi jakaantui kolmeen pääsuuntaukseen: kleinilaisiin, Anna Freudin seuraajiin ja riippumattomiin analyytikkoihin.

Hän kuoli Lontoossa 22. syyskuuta 1960 syöpään.

## Lähteet

## Kirjallisuutta
* 
* 
* 
* 
* 
* 
* 

## Aiheesta muualla

* 
* 
*
Ramakrishna

**Sri Ramakrishna Paramahamsa** (; 18. helmikuuta 1836 – 16. elokuuta 1886) oli hindulainen mystikko.

Ramakrishna, alkuperäiseltä nimeltään Gadadhar Chattopadhyay, syntyi köyhään perheeseen länsibengalilaisessa Kamarpukurin kylässä.

Ramakrishnalla oli useita oppilaita, joista tunnetuin, Vivekananda, levitti mestarin oppeja ja ajatuksia tämän kuoltua syöpään vuonna 1886.

## Lähteet
Vivekananda

Swami **Vivekananda** (; 12. tammikuuta 1863 – 4. heinäkuuta 1902), syntymänimeltään **Narendranath Dutta**, oli hindulainen mystikko. Hän oli Ramakrishnan tunnetuin oppilas ja jatkoi tämän oppien ja ajatusten levittämistä filosofin kuoltua vuonna 1886.

Vivekananda opetti useita vuosia myös Euroopassa ja Yhdysvalloissa. Hän kuoli Länsi-Bengalissa, jossa oli aikanaan syntynyt.

## Aiheesta muualla

*''puhua ennen eduskunnan maailmanuskontojen'' (englanti)
António Lobo Antunes

**António Lobo Antunes** (1. syyskuuta 1942 Lissabon – 5. maaliskuuta 2026) oli portugalilainen kirjailija.

Antunes kirjoitti lapsuudestaan saakka. Hän opiskeli isänsä tahdosta lääketiedettä ja lähti opintonsa suoritettuaan työskentelemään sotilassairaalaan Angolaan. Antunes lähti Angolasta vuonna 1973, mutta alueella kerätyt kokemukset heijastuivat usein myöhempään kirjalliseen tuotantoon.

Antunesin ensimmäinen romaani *Memória de Elefante* ilmestyi vuonna 1979. Muista teoksista tunnetuimpien joukossa on *Fado Alexandrino* (1983), joka kuvaa Mosambikissa käydyn siirtomaasodan veteraanien vaiheita. Antunesin teoksista on suomennettu *Os Cus de Judas* (1979) nimellä *Hevonkuusessa* (1984) ja *As Naus* (1988) nimellä *Purret* (2021).

## Palkinnot
* Itävallan valtionpalkinto eurooppalaiselle kirjallisuudelle 2000
* Jerusalem-palkinto 2005
* Camões-palkinto 2007 

## Lähteet
Rodger Bumpass

**Rodger Bumpass** (s. 20. marraskuuta 1951 Little Rock, Arkansas) on yhdysvaltalainen ääninäyttelijä. Hän on esittänyt Jalmarin ääniroolia animaatiosarjassa Paavo Pesusieni.

## Elämäkerta
Bumpass syntyi Jonesborossa vuonna 1951 Carroll C. Bumpassille ja Virginia Cathey Bumpassille, jotka omistivat Bumpass Cleaners and Dyers yhtiön. Bumpass kasvoi Little Rockissa veljensä Leonardin ja siskonsa Catheyn kanssa. Hän kävi koulua Little Rock Central High Schoolissa, jossa Bumpass kokeili ensimmäistä kertaa teatteria ja erityisesti komeadiapuolta. Samoihin aikoihin hän osallistui Arkansasin yliopistossa pidettävään radio-tv kilpailuun, jossa Bumpass voitti kuuluttaja kilpailun.

Valmistumisensa jälkeen hän päätti lähteä opiskelemaan Arkansas State Universityyn, jossa Bumpass erikoistui radio-tv ja teatteri alalle. Hän toimi samalla juontajana kampuksen radioasemalla ja sai myöhemmin töitä Jonesboron KAIT-TV:stä. KAITilla Bumpass työskenteli kuuluttajaäänenä, kameramiehenä, ääniteknikkona ja teknisenä ohjaajana. Hänellä oli myös hetken aikaa oma myöhäisillan komediaohjelma Mid-Century Nonsense Festival Featuring Kumquat Theater. Bumpass lopulta valmistui yliopistosta 1976 ja muutti New Yorkiin kesäkuussa 1977.

## Ura
Muutettuaan New Yorkiin Bumpass työskenteli mattojen pesijänä ja teki samalla muutamia teatterirooleja. Yksi niistä sattui olemaan National Lampoonin tuotantoa, jonka myötä vuonna 1979 yhtiö oli tuottamassa uutta elokuvaa Jaws III–People 0. Kuvaukset pidettiin Hollywoodissa, jonne myös Bumpass matkasi saatuaan pääroolin elokuvasta. Elokuvan tuotanto kuitenkin lopetettiin kesken, mutta Bumpass jäi siitä huolimatta Hollywoodiin. Hän sai muutamia pieniä elokuva- ja televisiorooleja, mutta päätyi kuitenkin ääninäyttelemisen pariin saatuaan lukuisia pyyntöjä mainosääneksi. Lisäksi animaatioissa ääninäyttelemisestä tuli enemmän menestystä ja Bumpass on sittemmin tehnyt äänirooleja animaatioihin 1980-luvulta lähtien, kuten Heavy Metal, Jetsonit, Pilipalipilotit, Batman, Pocahontas II, Rautajätti, Toy Story 2, Keisarin uudet kuviot, Teen Titans ja Autot. Parhaiten Bumpass kuitenkin tunnetaan Paavo Pesusieni -animaatiosarjan myötä.

## Lähteet
* Voice Chasers 

### Viitteet

## Aiheesta muualla

*
Tee itselles elämä

__NOTOC__
**Tee itselles elämä** on Pelle Miljoona & Rockers -yhtyeen kahdeksas, ja Pelle Miljoonan 23. albumi. Se julkaistiin 7. toukokuuta 2001.

## Kappaleet
Kaikki kappaleet on säveltänyt ja sanoittanut Pelle Miljoona sekä sovittanut Rockers, ellei toisin mainita.

# 
# 
# 
# 
# 
# 
# 
# 
# 
# 
# 
# 

## Kokoonpano

### Yhtye
* Pelle Miljoona – laulu, huuliharppu
* Veli-Pekka Oinonen – kitara
* Tero Siitonen – basso
* Vänni Väänänen – rummut

### Vierailevat muusikot
* Teijo Tikkanen – koskettimet
* Sakari Kukko – puhaltimet
* Kurt Lindblad – tinapilli
* Hannu Leidén – taustalaulu
* Riina Rubinstein – taustalaulu

### Tuotanto
* Hannu Leidén – tuottaja, äänittäjä, miksaaja
* Petri Majuri – äänittäjä, miksaaja, masteroija
* Anssi Männistö – yhtyekuvat
* Hannele – Pelle-kuvat
* Rade – layout

## Lähteet
Severiano Ballesteros

**Severiano (”Seve”) Ballesteros** (9. huhtikuuta 1957 Pedreña, Kantabria, Espanja – 7. toukokuuta 2011 Pedreña, Kantabria, Espanja) oli espanjalainen golfaaja, joka oli lajin rankinglistan ykkösenä viiteen otteeseen 1980-luvun loppupuolella. Myös hänen setänsä Ramón Sota on pelannut ammatikseen golfia.

Ballesteros aloitti ammattiuransa vuonna 1974. Hän voitti British Openin kolmesti (1979, 1984, 1988) ja The Masters Tournamentin kahdesti (1980, 1983). Hänen ensimmäinen Mastersin voittonsa 1980 oli ensimmäinen kerta, kun turnauksen voitto meni eurooppalaiselle kilpailijalle.

Ballesterosille myönnettiin vuonna 1989 Asturian ruhtinaan palkinto, ja hänet nimettiin vuonna 1997 World Golf Hall of Fameen.

Ballesteros ilmoitti 16. heinäkuuta 2007 vetäytyvänsä ammattimaisesta golfinpeluusta. Hänen uransa kesti poikkeuksellisen pitkään, yli kolmen vuosikymmenen ajan. 

Ballesterosilla todettiin vuonna 2008 aivokasvain hänen pyörryttyään Madridin lentokentällä. Viimeisen julkisen esiintymisensä hän teki 2009 seuratessaan Racing de Santanderin jalkapallo-ottelua. 

6. toukokuuta 2011 Ballesterosin perhe antoi tiedotteen, jossa hänen terveydentilansa kerrottiin huonontuneen merkittävästi. Ballesteros kuoli vain muutama tunti tiedotteen julkistamisen jälkeen.

## Lähteet
Suomen hovi

**Suomen hovi** oli TV1-kanavalla vuonna 1989 lähetetty ajankohtaisviihdeohjelma. Ohjelmasta muistetaan erityisesti toimittaja Taina Westin esittämä, provosoiviin kysymyksiin erikoistunut juontajahahmo Aune Asplund. Ajankohtaiskeskusteluiden lisäksi ohjelma sisälsi myös sketsejä ja musiikkinumeroita.

Suomen hovia käsikirjoittivat muun muassa Liisa Rimpiläinen ja Taina West, jotka muistetaan myös suositusta uutisparodiaohjelmasta Iltalypsystä.

## Aiheesta muualla
* Ylen Elävä arkisto – Suomen hovi: Luottokorttihäirikkö
* Suomen hovi Yle Areenassa
This Is... Beats and Styles

__NOTOC__
**This Is... Beats and Styles** on Beats and Stylesin esikoisalbumi, joka julkaistiin 15. elokuuta 2003. Albumin suurimmat hitit olivat ”Dynamite” ja ”Girls Anthem”. Dynamitesta kuvattiin musiikkivideo, jonka ohjasi Kusti Manninen. Apulannan laulaja Toni Wirtanen on vierailevana tähtenä soittamassa kitaraa.

## Kappaleet
#
#
#
#
#
#
#
#
#
#
#
#
#
#
#

## Arvostelut
* Soundi: 

## Lähteet
* ''This Is... Beats and Styles'' discogs.com -sivustolla
* This Is... Beats and Styles -levyn kansilehti

### Viitteet

## Aiheesta muualla
* ''This Is... Beats and Styles'' discogs.com -sivustolla
Etelä-Kaukasia

**Etelä-Kaukasia** tai **Taka-Kaukasia**  tai **Transkaukasia** on maantieteellinen alue suuremman Kaukasuksen vuoriston etelärinteillä ja eteläpuolella. Alue käsittää noin puolet koko Kaukasiasta. Alueella sijaitsee kolme valtiota: Armenia, Azerbaidžan ja Georgia. Lisäksi Georgiasta irrottautuneet Abhasia ja Etelä-Ossetia ovat nykyään käytännössä itsenäisiä. Pohjoisessa alue rajoittuu Venäjään, etelässä Turkkiin ja Iraniin. Kaspianmeri ja Mustameri sijaitsevat Etelä-Kaukasian itä- ja länsipuolella. Taka-Kaukasian kaakkoisosassa sijaitsevat Bakun öljykentät. Öljyn lisäksi muita alueen valtioiden merkittäviä vientituotteita ovat tee, sitrushedelmät, viini ja mangaanimalmi.

Joidenkin määrittelyjen mukaan Aasian ja Euroopan raja kulkee Etelä-Kaukasian poikki: (idästä länteen) Kurajokea Suramin solan kohdalle, jota myöten Qvirilajokeen ja edelleen sitä sekä sen pääjokea Rionia pitkin. Alueesta on joskus käytetty myös nimeä *Transkaukasia*, joka tulee venäjän sanasta Zakavkazje, "Kaukasuksen takana".

Vuonna 1918 alueelle perustettiin Transkaukasian federaatio, joka kuitenkin jäi lyhytikäiseksi. Myöhemmin alue liitettiin Neuvostoliittoon, jolloin perustettiin Transkaukasian sosialistinen federatiivinen neuvostotasavalta. Se kuitenkin hajotettiin kansallisuusrajoja vastaaviin neuvostotasavaltoihin 1936. Neuvostoliiton hajotessa 1991 ne itsenäistyivät.

## Lähteet
Puffy AmiYumi

**Puffy AmiYumi** (myös PUFFY) on japanilainen Ami Onukin ja Yumi Yoshimuran muodostama rock-duo. Yhtye perustettiin vuonna 1996. Vuonna 2004 yhtye teki Hi Hi Puffy AmiYumi -nimisen sarjan, jota esitettiin Cartoon Networkilla.

## Diskografia
**AmiYumi* (22. heinäkuuta 1996)
**Solo Solo* (6. elokuuta 1997)
**Jet CD* (4. huhtikuuta 1998)
**Fever*Fever* (23. kesäkuuta 1999)
**Spike* (12. lokakuuta 2000 eri versiot Yhdysvalloissa ja Japanissa)
**Hit Parade* (24. lokakuuta 2002)
**Nice.* (22. tammikuuta 2003 eri versiot Yhdysvalloissa ja Japanissa)
**59* (31. maaliskuuta 2004)
**Splurge* (28. kesäkuuta 2006 eri versiot Yhdysvalloissa ja Japanissa)
**Honeycreeper* (26. syyskuuta 2007)

## Aiheesta muualla

* Virallinen sivusto englanniksi
Korttien talo

**Korttien talo** oli vuosina 1995-2007 Hämeenlinnassa sijainnut museo, joka esitteli postikorttien historiaa. Museota ylläpiti Korttien talo -säätiö, johon kuuluivat Paletti Oy, Posti Oy, Hämeen Sanomat Oy, Hämeenlinnan kaupunki ja Markku Laakso.

## Lähteet

## Aiheesta muualla
* Hämeen sanomat: Korttien Talo lopettaa toimintansa
Futsal Cup

**Futsal Cup** on Suomen Cup -kilpailu futsalissa. Se pelattiin ensimmäisen kerran miehissä Liittocupin nimellä kaudella 2003–2004, jolloin siihen saivat osallistua vain Futsal-liigan ja -Ykkösen seurat. Seuraavalla kaudella se laajeni kuitenkin Futsal Cupiksi, johon voivat osallistua suomalaiset joukkueet eri sarjatasoilta. Viimeinen perinteinen Futsal Cup pelattiin kaudella 2015 - 2016, jolloin Cup-mestaruuden voitti GFT. Futsal Cupin tilalle on kehitetty Final Four-turnaus, jossa yhdistyy cup-muotoinen kilpailuun neljän joukkueen lopputurnaus, johon puolustava mestari pääseen osallistumaan automaattisesti. Käytännössä Futsal Cup pelataan kaikille avoimena cup-turnauksena, joka huipentuu Final Four-turnaukseen helmikuussa. Final Four -turnaukseen pääsevät Cupin kolme parasta joukkuetta ja neljäntenä hallitseva Final Four -mestari.

### Final Four-lopputurnaus
Kaudeksi 2016-2017 vähäiselle huomiolle jäänyttä Suomen Futsal Cupin formaattia päätettiin uudistaa. Englanninkielisellä nimellä kulkeva Final Four -formaatti on lainattiin Etelä-Euroopan perinteisistä futsalmaista ja se korvasi 2017 - 2018 kaudella Palloliiton järjestämän Futsal Cupin, joka oli kaikille seuroille avoin Cup-kilpailu sarjatasosta riippumatta. Nykymuotoisen turnauksen järjestävänä tahona toimii Futsal-Liigaseurat ry. Nykymuodossaan Suomen seurajoukkuefutsalin Cup-kilpailu huipentuu Final Four -turnaukseen, jossa yhden viikonlopun aikana neljä parasta joukkuetta kohtaavat neljän joukkueen miniturnauksessa. Turnauksessa ratkaistaan sekä naisten että miesten Cup-mestaruus.Futsalin Final Four turnaus 2019 järjestetään Jyväskylässä 16.-17.2019. 


## Cupin loppuottelut

### Miehet

### Naiset

## Lähteet

## Aiheesta muualla

* Futsal Cup Futsal.fi-sivustolla
Maria Canals

**Maria Pilar Canals** (s. 28. syyskuuta 1966 Miami, Florida) on yhdysvaltalainen ALMA-palkittu näyttelijä, joka tunnetaan ääniroolistaan Haukkatyttönä animaatiosarjassa *[[Justice League (televisiosarja)|Justice League]]*.

## Ura
Canals opiskeli näyttelemistä Miamin yliopistossa. Hän näytteli useissa teatterinäytelmissä Los Angelesissa ja Miamissa ja teki ensimmäisen televisioroolinsa vuonna 1990, ja kolme vuotta myöhemmin Canals teki rooleja tiheämmin.

Canals on näytellyt televisiosarjoissa ja elokuvissa, kuten Kyttä ja puolikas, Murhasta tuli totta, Veronican salaisuudet, Valkokankaan lemmikit, Arki vaivaa, Danny Phantom ja Waverly Placen velhot. Vuonna 2008 hän esiintyi myös Disney Channelin elokuvassa Camp Rock Mitchien äitinä, Connie Torresina.

## Aiheesta muualla
* Maria Canals TV.comissa  
* Canalsin haastattelu Haukkatytön ääniroolista
Pelimies (albumi)

**Pelimies** on vuoden 2002 syksyllä julkaistu Frederikin albumi. Levy sisälsi hittikappaleet ”Rio”, ”Volga” ja ”Hei Beibi”. ”Volga” on Frederikin modernisoitu tulkinta Juhamatin vanhasta hitistä. Mukana oli myös vuoden 2000 Syksyn sävel -kisasta hyllytetty kappale ”Rytsölät ostaa kaiken”, tosin nimellä ”Rytsölät baanalla” ja eri sanoilla. Levyllä julkaistiin myös Reetun version Boney M:n hitistä ”Daddy Cool”. Frederik itse on kuvaillut levyn sisältävän ”junttidiskoa”.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Pelimies'' discogs.com -sivustolla
Kevork IV Konstantinopolilainen

**Kevork IV Konstantinopolilainen** (k. 6. joulukuuta 1882) oli Armenian katolikos vuosina 1867–1882. Hänen aikanaan tehtiin monia uudistuksia, ehkä tärkeimpänä Etšmiadzinin seminaarin perustaminen vuonna 1874. Kevork toi seminaariin musiikkitieteilijöitä Konstantinopolista, minkä ansiosta armenialaista kirkkomusiikkia alettiin julkaista ja kehittää. Kevork myös kehitti kaikkia kirkollisen elämän osa-alueita jumalanpalveluselämästä taloudenpitoon, vahvisti Etšmiadzinin katolikoksen asemaa Kilikian katolikokseen nähden ja perusti Etšmiadziniín museon. Toisaalta Kevork ei juuri kiinnittänyt huomiota vähäosaisiin.

Kevork kuoli raskaan sairauden seurauksena 6. joulukuuta 1882. Häneltä jäi vain muutama rupla, sillä ilmeisesti hänen alaisensa, piispa Vahram, varasti Kevorkin rahat ja arvoesineet tämän kuoltua, sillä kyseistä piispaa ei tämän jälkeen nähty. Kevorkia seurasi katolikoksena Makar I, joka valittiin virkaansa vasta vuonna 1885 viivästyksien vuoksi.

## Lähteet
*Munkki Serafim, Araratista itään, Kirjapaja 2007
Äijäenergiaa

__NOTOC__
**Äijäenergiaa** on Frederikin studioalbumi, joka julkaistsiin 8. kesäkuuta 2007. Levy sisältää mm. kappaleet ”Äijäenergiaa”, ”Porno on pop” sekä Reetun versiot Boney M:n ”Rasputin” kappaleesta ja Tom Jonesin hitistä ”Sexbomb”. Mukana oli myös moderni versio Wolde Valdemar Punnalan kappaleesta ”Naulaan ja naputan”. Huumorikappaleet ”Mao Tse Tung” ja ”Idi Amin” olivat jatkoa Reetun historian mahtihahmoista kertovien laulujen sarjaan, joka alkoi 1979, kun Reetu levytti kappaleen ”Tsingis Khan”. Tyyliltään Reetu jatkoi huumoripitoisella ”junttidisko”-linjalla. Sanoittajina toimivat mm. Ilkka Vainio, Jope Ruonansuu ja Tommy Huovinen, jonka käsialaa on mm. nimiraita ”Äijäenergiaa”.
## Kappaleet
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* ''Äijäenergiaa'' discogs.com -sivustolla
Ohutlevy

**Ohutlevyt** ovat ohuita metallilevyjä, joita käytetään muun muassa rakentamisessa, sekä erilaisten esineiden valmistamisessa. Ohutlevyistä valmistetaan tuotteita leikkaamalla, liittämällä ja muovaamalla niitä. Ohutlevyjä kutsutaan usein myös pelliksi. Ohutlevyjen leikkaamiseen ja muovaamiseen käytetään erityisiä ohutlevyleikkureita, jotka ovat eräänlaisia levytyökoneita.

Rakennusten katot, astiat, elektronisten laiteiden kotelot tai auton korit ovat esimerkkejä tuotteista, joita voidaan valmistaa ohutlevyistä.

Ohutlevyjä valmistetaan eri paksuisia ja eri materiaaleista. Ohutlevyjä myös pinnoitetaan eri tavoin erityisesti sinkitsemällä. Tyypillisiä levymateriaaleja ovat teräs, alumiini ja kupari.

Ohutlevyjä voidaan leikata laserleikkauksella tai erilaisilla mekaanisilla menetelmillä. Peltisakset ovat perinteinen ja yhä käsityönä tehtävien esineiden valmistuksessa käytetty mekaanisesti toimiva leikkuuväline. Kaarisaksia käytetään pitempien suorien leikkausten tekemiseen. Levyjä leikataan myös lävistämällä niitä erilaisten meistien avulla.

Muovausmentelmiä ovat muun muassa syväveto ja painosorvaus. Levyjä voidaan muovata myös perinteiseen tapaan takomalla. Levyihin voidaan myös tehdä taitoksia kanttikoneilla tai särmäyspuristimilla.

Ohutlevyjä voidaan liittää toisiinsa esimerkiksi hitsaamalla tai niittien ja ruuvien avulla.

## Lähteet